Ján Trubíni

Ján Trubíni (* 8. september 1863, Vráble – † 4. jún 1919, Moča), bol slovenský kňaz, spisovateľ.

 Život 
Za kňaza ho vysvätili dňa 13. mája 1887. Pôsobil na fare v Gajaroch, kde dlhé roky písal kroniku miestnej farnosti. Tu sa do dnešných čias v rukopise zachovala filozoficko-historická "kniha" Zlaté klasy, v ktorej popisuje históriu Uhorska, gajarskej farnosti a jej filiálke obce Malé Leváre. V júni 1919, počas pôsobenia v obci Moča, začalo veľké rabovanie vojakov Bélu Kunu, a tak obsadili rímskokatolícku faru. Nútili kňaza Jána Trubíniho, aby bojoval s vojakmi. Dňa 4. júna, keď odmietol ísť do boja, vo večerných hodinách ho umoreného nakoniec obesili na strom. Po troch dňoch Jána Trubíniho vojaci napokon povolili pochovať. Od roku 1919 do roku 1995 bolo jeho telo uložené v obci Moča na miestnom cintoríne. Roku 1995 jeho telesné pozostatky, na žiadosť rodákov mesta Vráble, preniesli na mestský cintorín vo Vrábľoch.

 Zdroj 
 www.zitava.sk/osobnosti-pozitavia/jan-trubini

Kategória:Slovenskí rímskokatolícki kňazi
Kategória:Osobnosti z Vrábeľ
Kategória:Slovenskí spisovatelia